Ajatuksia ikävässä
Kuule sulo neitoseni,
 Mitä sulle kirjotan;
 Kuule minun kultaseni,
 Mitä minä ilmotan!

 Usein muistan mielessäni
 Rakkauden aikoja,
 Usein tunnen tykönäni
 Iloja ja vaivoja.

 Sinun tähdes sydämeni
 Yöt ja päivät huokaapi,
 Sinun tähdes, kultaseni!
 Silmän’ vettä vuotaapi.

 Jos niin oisi, että toisi
 Luoja, sun mun tyköni; –
 Salli, Luoja! että voisin
 Vielä täyttää toivoni.

J. G. D[ahlman]–n.

Lähde: Sanomia Turusta, Lisälehti 22.5.1863.

J. G. Dahlman
Runot
Sanomia Turusta
1863